ଶ୍ରୀନଗରଃ ଆସନ୍ତା 25 ତାରିଖରେ ଦିନିକିଆ କାଶ୍ମୀର ଗସ୍ତରେ ଯାଇପାରନ୍ତି ପ୍ରଧାନମନ୍ତ୍ରୀ ନରେନ୍ଦ୍ର ମୋଦି । ଏନେଇ ବିଧିବଦ୍ଧ ତାରିଖ ସ୍ଥିର ହୋଇନଥିବା ବେଳେ ଆସନ୍ତା 25 କିମ୍ବା 26 ତାରିଖରେ ପ୍ରଧାନମନ୍ତ୍ରୀ ଏହି ଗସ୍ତ କରିପାରନ୍ତି ବୋଲି ପୂର୍ବ ସୂଚନା ରହିଛି ।
ପ୍ରଶାସନିକ ସୂତ୍ରରୁ ମିଳିଥିବା ସୂଚନା ଅନୁସାରେ ପ୍ରଧାନମନ୍ତ୍ରୀ ଜମ୍ମୁ କାଶ୍ମୀରର ଉପରାଜ୍ୟପାଳ ମନୋଜ ସିହ୍ନାଙ୍କ ସହ ଭେଟିବାର କାର୍ଯ୍ୟକ୍ରମ ରହିଛି । ଉପତ୍ୟାକାରେ ଆଇନ ଶୃଙ୍ଖଳା ପରିସ୍ଥିତି ସହ କେନ୍ଦ୍ର ସରକାରଙ୍କ ପକ୍ଷରୁ କରାଯାଉଥିବା ବିଭିନ୍ନ ଉନ୍ନୟନମୂଳକ କାର୍ଯ୍ୟର ସମୀକ୍ଷା କରିବେ ନିଜେ ପ୍ରଧାନମନ୍ତ୍ରୀ । ଏହି ଗସ୍ତ ସମୟରେ 8.5 କିମି ଲମ୍ବ ବିଶିଷ୍ଠ ଟନେଲର ଉଦ୍ଘାଟନ କରିବା କାର୍ଯ୍ୟକ୍ରମ ମଧ୍ୟ ରହିଛି ।
